В Африка продължава политическата нестабилност и военните преврати. През 1974 г. в Етиопия император Хайле Селасие е свален чрез преврат от промарксистки настроени офицери и през 1977 г. Менгисту Хайле Мариам взема властта и поема курс към социализъм. Продължава и процесът на деколонизация, като след възстановяването на демокрацията в Португалия Ангола и Мозамбик получават независимост през 1975 г.